Diari Oficial de la Generalitat Valenciana


Sumari del DOGV 4333, del 11-09-2002 (2002/9398)

Informació pública del programa d'actuació integrada del sector PAU-2, Castellet, del Pla General Municipal d'Ordenació de Sant Vicent del Raspeig.
---------------------------------------------------------------------------------------------------------------------------------------------------

### Dades del document

Número de DOGV
:   4333

Data del DOGV
:   11-09-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/9398


Organisme emissor
:   Alavama Casas y Proyectos, SL

Tipus de document
:   Anunci

Informació pública del programa d'actuació integrada del sector PAU-2, Castellet, del Pla General Municipal d'Ordenació de Sant Vicent del Raspeig. [2002/Q9398]
  
Mitjançant este edicte s'anuncia l'obertura d'un període d'informació pública de 20 dies, comptadors a partir del sendemà de la publicació en el Diari Oficial de la Generalitat Valenciana, de la documentació de la proposta d'alternativa tècnica del programa d'actuació integrada del sector PAU-2, Castellet, del Pla General Municipal d'Ordenació de Sant Vicent del Raspeig, Alacant, promoguda per la mercantil Alavama Casas y Proyectos, SL.
  
Esta documentació consistix en:
  
1. Memòria justificativa de la tramitació del programa d'actuació integrada del sector PAU-2, Castellet.
  
2. Projecte d'homologació sectorial del pla parcial sector PAU-2, Castellet.
  
3. Projecte de pla parcial del sector PAU-2, Castellet.
  
4. Avantprojecte d'urbanització del sector PAU-2, Castellet.
  
La documentació esmentada anteriorment estarà a la vista durant l'indicat període d'exposició pública a la Notaria del senyor Jesús Jiménez Pascual, a Sant Vicent del Raspeig, Alacant, avinguda Ampla de Castelar, 8, de 10.00 a 14.00 hores, de dilluns a divendres, i també a les dependències d'Urbanisme de l'Ajuntament de Sant Vicent del Raspeig, Alacant (alternativa tècnica depositada al Registre mitjançant un escrit, en data 26 de juliol de 2002).
  
Es fa l'advertiment que dins del termini de vint (20) dies, comptadors des de la publicació del darrer anunci, qualsevol persona podrà comparéixer a la notaria ressenyada anteriorment per a obtindre una còpia de l'acta notarial de protocol·lització o sol·licitar que se li hi exhibisca dins de l'horari de 10.00 a 14.00 hores, de dilluns a divendres, ambdós inclosos.
  
Així mateix, es fa constar la possibilitat de consultar, durant el mateix termini, a l'ajuntament, les actuacions derivades de la documentació depositada en este i de presentar davant d'este, tant al·legacions com unes altres alternatives tècniques que pretenguen competir amb l'exposada, així com proposicions juridicoeconòmiques per a executar qualsevol de les alternatives, tot això segons el que es disposa en els articles 46 i 48 de la Llei 6/1994, de 15 de novembre, Reguladora de l'Activitat Urbanística de la Comunitat Valenciana (LRAU).
  
Estes proposicions juridicoeconòmiques es podran presentar al Registre General de l'ajuntament, en plica tancada, dins dels cinc (5) dies hàbils següents des del venciment del termini anterior, amb la documentació requerida per al compliment del que s'exigix als apartats c) i d) de l'article 32 de la Llei Reguladora de l'Activitat Urbanística.
  
L'acte d'obertura de pliques es farà a l'ajuntament al dia següent hàbil a la conclusió del termini per a presentar-les. Durant els 10 (10) dies següents a l'obertura de pliques, totes les actuacions estaran a la vista per a consulta i al·legacions, ans de l'aprovació del programa i l'adjudicació de la seua execució.
  
Als efectes del que es disposa en l'article 59.4 de la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, les publicacions en el Diari Oficial de la Generalitat Valenciana i en un periòdic diari, s'adrecen a tots els titulars de béns i drets afectats per l'actuació, a més a més d'aquells la titularitat, la identitat o el domicili dels quals no consten al Cadastre o en el present procediment, amb referència a les següents finques:
  
Cosa que es comunica en el present avís als efectes oportuns.